ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Ιουνίου 1996 σχετικά με τη χρηματοδοτική συμμετοχή της Κοινότητας όσον αφορά την εφαρμογή ορισμένων μέτρων καταπολέμησης του αφθώδους πυρετού στην Αλβανία (Κείμενο που παρουσιάζει ενδιαφέρον για τον ΕΟΧ) (96/368/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 13,

Εκτιμώντας:

ότι εμφανίσθηκαν στην Αλβανία εστίες αφδώδους πυρετού 7 ότι οι εν λόγω εστίες που ευρίσκονται στην περιοχή Korce αποτελούν άμεση απειλή για την Κοινότητα και ιδίως για την ελληνική επικράτεια 7 ότι μια αποστολή αποτελούμενη από την Κοινότητα και τον Οργανισμό Επισιτισμού και Γεωργίας (FAO) μετέβη στην Αλβανία με σκοπό να εξετάσει την κατάσταση 7 ότι σύμφωνα με τα συμπεράσματα της εν λόγω αποστολής, έχει κυρίως σημασία να σταλεί στις αλβανικές αρχές οικονομική βοήθεια ώστε να καταπολεμήσουν την εν λόγω ασθένεια 7 ότι πρέπει να τεθούν στη διάθεση των αλβανικών αρχών οι δόσεις εμβολίων που εξασφαλίζουν την απαραίτητη προστασία των εν λόγω ζώων 7 ότι εναπόκειται στην Κοινότητα να αναλάβει μέρος των εξόδων που συνδέονται με την πραγματοποίηση των ενεργειών εμβολιασμού 7 ότι οι δράσεις που προβλέπονται στην παρούσα απόφαση αναλαμβάνονται σε συνεργασία με την ευρωπαϊκή επιτροπή καταπολέμησης του αφθώδους πυρετού του FAO 7 ότι ειδικότερα τα έξοδα που προκύπτουν από τις ενέργειες εμβολιασμού αναλαμβάνονται κατ' αρχήν από το «χρηματοδοτικό ταμείο αριθ. 911100/MTF/INT/003/ΕΟΚ» 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η Επιτροπή σε συνεργασία με την ευρωπαϊκή επιτροπή καταπολέμησης του αφθώδους πυρετού του Οργανισμού Επισιτισμού και Γεωργίας αναλαμβάνει τα αναγκαία μέτρα για να θέσει στην διάθεση των αλβανικών αρχών:

- κατ' αρχήν 200 000 δόσεις εμβολίων τύπου που εξασφαλίζει την προστασία των ζώων ευαίσθητου είδους (βόειου, χοίρειου, πρόβειου και αίγειου τομέα) κατά του μικροβίου που διαπιστώθηκε στην Αλβανία,

- κατόπιν, 400 000 δόσεις εμβολίων όπως καθορίζονται στην πρώτη περίπτωση.

2. Η Κοινότητα αναλαμβάνει το σύνολο των εξόδων που προκύπτουν από τη δράση που αναφέρεται στην παράγραφο 1 (κατά μέγιστο όριο 600 000 Ecu).

Άρθρο 2

1. Η Κοινότητα αναλαμβάνει το 50 % των εξόδων που προκύπτουν από τις ενέργειες εμβολιασμού που πραγματοποιούνται από τις αλβανικές αρχές υπό τον έλεγχο της ευρωπαϊκής επιτροπής καταπολέμησης του αφθώδους πυρετού του FAO και της Κοινότητας.

2. Οι ενέργειες που αναφέρονται στην παράγραφο 1 περιλαμβάνουν κυρίως την αγορά και την προμήθεια:

- απαραίτητου εξοπλισμού για τον εμβολιασμό: (σύριγγες, υλικά κατάψυξης, ενδύματα προστασίας, κ.λπ.),

- απολυμαντικά,

- σήματα για τα ζώα.

3. Για τους σκοπούς του παρόντος άρθρου, η Επιτροπή αποζημιώνει το χρηματοδοτικό ταμείο αριθ. 911100/MTF/INT/003/ΕΟΚ για τα έξοδα που διεπράχθησαν όσον αφορά την υλοποίηση των ενεργειών εμβολιασμού που αναφέρονται στην παράγραφο 1 (κατά μέγιστο όριο 10 000 Ecu).

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 14 Ιουνίου 1996.

Για την Επιτροπή Franz FISCHLER Μέλος της Επιτροπής